
IDENTIFICACIÓ DE LA SESSIÓ:

Núm.:

2026/2073
Caràcter:
Ordinària, 1a convocatòria

Data:

27 de febrer de 2026

Horari:

de 13:05 a 19:50 hores

Lloc:
Saló de Plens de la Casa Consistorial, ubicat a la planta primera de la casa de la Vila, Plaça de l’Església núm. 1 

Vídeoacta:
https://actes.castelldefels.org
ASSISTENTS:

MANUEL REYES LÓPEZ    Alcalde-President
(PP)

DAVID SOLÉ GIMENO

(PP)

MARIA DEL MAR SICILIA MUÑOZ

(PP)

MARÍA CRISTINA CORONA GUIJARRO

(PP)

GUILLERMO MASSANA ROMERO

(PP)

JAVIER HINIESTO DOMÍNGUEZ
            
(PP)

MARÍA DE LOS ÁNGELES ORTEGA GARCIA
(PP)

SILVIA CANGUEIRO MÁRQUEZ

(PP)

MARCOS SOLER GIMÉNEZ

(PP)

CRISTIAN HUNDAMAL GIMENO

 (PP)

PEDRO PAREDES RODRÍGUEZ

(PP)

EVA LÓPEZ GIMÉNEZ

(PSC-CP)

JORDI PLANELL SOLINA 

(PSC-CP)

CRISTIAN GUILLAMÓN ROJO

(PSC-CP)

LLUIS ESPAÑOL PARDOS

(PSC-CP) 

FERNANDO CERPA FERNÁNDEZ

(SFELS)

FRANCESCA CRUZ MUÑOZ

(SFELS)

RAMÓN AMADOR RAMOS

(SFELS)

CANDELA LÓPEZ TAGLIAFICO

(MOVEM ECP-C)

JAVIER MARTÍN SÁINZ

(MOVEM ECP-C) 

SILVIA LÓPEZ VALENTÍN
            
(MOVEM ECP-C)

LOURDES ARMENGOL I AYMERICH

(ERC-AM)

RITA TERESA BORQUE I RUIZ 

(ERC-AM)
XAVIER AMATE PAZ

(JUNTS)

Han excusat l'absència els regidors/es següents:

RAMÓN ESCOLÀ MARCO

(PP)

ANTONIO MORENO BAZA, secretari de la Corporació.

LIDIA RUIZ ORDOÑEZ, interventora de la Corporació.  

MIGUEL ÁNGEL VAZQUEZ GARCÍA, gerent de la Corporació

ALBERT GARCIA EDO, gerent de la Corporació
Constatada l'existència de quòrum legal per a la seva vàlida celebració en primera convocatòria, la Presidència obre la sessió, d'acord amb l'ordre del dia de la convocatòria i de la manera següent:

ORDRE DEL DIA

Inicio
1. APROVACIÓ DE L’ESBORRANY DE L’ACTA DE LA SESSIÓ ORDINÀRIA DE DATA 30/01/2026

2. DESPATX OFICIAL I COMUNICACIONS REBUDES

3.  EXPEDIENT 2026/467. DONAR COMPTE DELS INFORMES TRIMESTRALS DE TRESORERIA I DE LA INTERVENCIÓ MUNICIPALS, EN COMPLIMENT DE LA LLEI 15/2010, PER LA QUE S’ESTABLEIXEN MESURES CONTRA LA MOROSITAT, I DEL PERÍODE MIG DE PAGAMENT CORRESPONENTS AL QUART TRIMESTRE DE L’EXERCICI 2025

4. EXPEDIENT 2026/470.DONAR COMPTE DE L’INFORME DE LA INTERVENCIÓ MUNICIPAL DE L’EXECUCIÓ PRESSUPOSTÀRIA I ELS MOVIMENTS I LA SITUACIÓ DE LA TRESORERIA CORRESPONENT AL QUART TRIMESTRE DE L’EXERCICI 2025

5. EXPEDIENT 2026/878. APROVACIÓ DE LA MASSA SALARIAL LABORAL DE L’AJUNTAMENT DE CASTELLDEFELS I LES EMPRESES MUNICIPALS (JARFELS, SA I SAC, SA) PER A L’EXERCICI 2026

6. EXPEDIENT 2026/2352. APROVACIÓ DE L’INCREMENT GLOBAL DE LES RETRIBUCIONS DE L’1,5% DEL PERSONAL DE L'AJUNTAMENT DE CASTELLDEFELS, DIRECCIÓ PÚBLICA PROFESSIONAL, PERSONAL EVENTUAL DE CONFIANÇA POLÍTICA I DELS MEMBRES ELECTES DE LA CORPORACIÓ, AMB EFECTES DE L’1 DE GENER DE 2026, EN APLICACIÓ DE L’ARTICLE 2 DEL REIAL DECRET LLEI 14/2025, DE 2 DE DESEMBRE, PEL QUAL S’APROVEN MESURES URGENTS EN MATÈRIA DE RETRIBUCIONS EN L’ÀMBIT DEL SECTOR PÚBLIC

7. EXPEDIENT 2024/25066. DESESTIMACIÓ DE LA SOL·LICITUD DE REVISIÓ D’OFICI DE LA RESOLUCIÓ NÚM. 2024/6150, D’11 DE JULIOL DE 2024

8. EXPEDIENT 2021/11261. APROVACIÓ PROVISIONAL DE LA MODIFICACIÓ PUNTUAL DEL PLA ESPECIAL ANGLO AMERICAN SCHOOL PER A LA REGULARITZACIÓ DELS PARÀMETRES URBANÍSTICS DE L’ÀMBIT I LA CONCRECIÓ DE LÍMITS EDIFICABLES DE L'EQUIPAMENT - THE

BRITISH SCHOOL OF BARCELONA

9. EXPEDIENT 2026/1935. MOCIÓ QUE PRESENTA EL REGIDOR DE GENT GRAN DE SUPORT A LES RESOLUCIONS DEL CONSELL CONSULTIU DE LA GENT GRAN DEL BAIX LLOBREGAT

10. CONTROL I FISCALITZACIÓ DE L’ACTUACIÓ DELS ALTRES ÒRGANS DE GOVERN:

A) ASSABENTAR EL PLE DE LES PRINCIPALS RESOLUCIONS DE L’ALCALDIA, LA JUNTA DE GOVERN LOCAL I DE LES REGIDORIES DELEGADES

B) MOCIONS DELS GRUPS MUNICIPALS

B1) EXPEDIENT 2026/4014.MOCIÓ QUE PRESENTEN ELS GRUPS MUNICIPALS DEL PARTIT POPULAR I SOM CASTELLDEFELS AMB RESPECTE A L’OBERTURA DEL TERCER CENTRE D’ATENCIÓ PRIMÀRIA

B2) EXPEDIENT 2026/4015.MOCIÓ QUE PRESENTA EL GRUP MUNICIPAL D’ESQUERRA REPUBLICANA DE CATALUNYA–AM CASTELLDEFELS PER PRESERVAR L’ÚS RESIDENCIAL A CASTELLDEFELS COM A CIUTAT D’ALTA PRESSIÓ TURÍSTICA 

B3) EXPEDIENT 2026/4016.MOCIÓ QUE PRESENTA EL GRUP MUNICIPAL DEL PSC-CP DEMANANT UNA MORATÒRIA I L'ORDENACIÓ DELS HABITATGES D'ÚS TURÍSTIC, APARTAMENTS TURÍSTICS I NOUS ALLOTJAMENTS TURÍSTICS A CASTELLDEFELS PER PAL·LIAR EL GREU PROBLEMA D'ACCÉS A L'HABITATGE QUE PATEIX LA CIUTADANIA

B4) EXPEDIENT 2026/4058.MOCIÓ QUE PRESENTA EL GRUP MUNICIPAL DE MOVEM EN COMÚ PODEM PER DESPLEGAR MESURES DE CONTENCIÓ DE LES COMPRES ESPECULATIVES EN L’ÀMBIT LOCAL

B5) EXPEDIENT 2026/4061. MOCIÓ QUE PRESENTEN ELS GRUPS MUNICIPALS DE MOVEM ECP-C I ERC-AM PER LA DEFENSA DE LA SANITAT PÚBLICA I EL REFORÇ DE L'ATENCIÓ PRIMÀRIA DELS CENTRES DE SALUT DE CASTELLDEFELS B6) EXPEDIENT 2026/4062.MOCIÓ QUE PRESENTEN ELS GRUPS MUNICIPALS DE SOM CASTELLDEFELS I ERC-AM DE DECLARACIÓ DE LA COORDINADORA CATALANA D'AJUNTAMENTS SOLIDARIS AMB EL POBLE SAHRAUÍ (CCASPS) AMB MOTIU DEL 50è ANIVERSARI DELS ACORDS TRIPARTITS DE MADRID

11. ASSUMPTES D’URGÈNCIA

12. EXPEDIENTE 2026/2816. TOMAR CONOCIMIENTO DE LA RENUNCIA PRESENTADA POR LA

SEÑORA SILVIA CANGUEIRO MÁRQUEZ AL CARGO DE CONCEJALA DE ESTE

AYUNTAMIENTO

13. PRECS I PREGUNTES
DESENVOLUPAMENT DE LA SESSIÓ:

Inicio
1. APROVACIÓ DE L’ESBORRANY DE L’ACTA DE LA SESSIÓ ORDINÀRIA DE DATA 30/01/2026 
Es dóna per llegit l’esborrany corresponent a l’acta de la sessió ordinària de data 30 de gener de 2026 el qual s’aprova per assentiment dels membres presents. 

InicioIntervencions:

El conjunt d’intervencions realitzades, el podeu visionar a l’enllaç següent:

2. DESPATX OFICIAL I COMUNICACIONS REBUDES

· Inscripció al registre d’entitats de ASOCIACIÓN CASAL CULTURAL CÓRDOBA EN CATALUÑA  amb el núm. de registre 540.

· Escrit de l’ASSOCIACIÓ DE VEÏNS DE BELLAMAR I ZONES ADJACENTS DE CASTELLDEFELS (número de registre 2025052591 de data 2 de desembre de 2025) pel qual comunica un canvi de Junta directiva.  

· Escrit de l’entitat HERMANDAD CRISTO DE LA PAZ (número de registre 2026006236 de data 9 de febrer de 2026) pel qual comunica un canvi de Junta directiva.  

· Inscripció al registre d’entitats de l’ASSOCIACIÓ CULTURAL FRAGUART PRODUCCIONS  amb el núm. de registre 541.

· Escrit que presenta l’ASSOCIACIÓ DE VEÏNES I VEÏNS DE MAR I SOL  (r.e. núm. 2026006391 de data 10 de febrer de 2026) “Manifest sobre El Cap de Can Bou”. L’escrit és llegit pel president de l’associació, Sr. Pere Rovira.

· Escrit que presenta l’ASSOCIACIÓ DE VEÏNS I VEÏNES VISTA ALEGRE  (r.e. núm. 2026008256 de data 22 de febrer de 2026) “Solicitud de solución a los cortes de luz sufridos en Vista Alegre”. L’escrit és llegit pel president de l’associació, Sr. Iván Morales.

InicioIntervencions:

El conjunt d’intervencions realitzades, el podeu visionar a l’enllaç següent:

3. EXPEDIENT 2026/467.DONAR COMPTE DELS INFORMES TRIMESTRALS DE TRESORERIA I DE LA INTERVENCIÓ MUNICIPALS, EN COMPLIMENT DE LA LLEI 15/2010, PER LA QUE S’ESTABLEIXEN MESURES CONTRA LA MOROSITAT, I DEL PERÍODE MIG DE PAGAMENT CORRESPONENTS AL QUART TRIMESTRE DE L’EXERCICI 2025
Restar assabentat el Ple de la informació sobre el període mig de pagament i el compliment dels terminis de pagament en les operacions comercials de l’Ajuntament de Castelldefels relativa al quart trimestre de l’exercici 2025 i confeccionada per la Tresoreria, que consta annexa a l’expedient i que es dona per reproduïda, així com de la informació sobre les factures que hagin transcorregut més de tres mesos des de la seva anotació en el registre de factures i no s’hagin tramitat els corresponents expedients de reconeixement de l’obligació relativa al quart trimestre de 2025 i confeccionada per la Intervenció, que consta annexa a l’expedient i que es dona per reproduïda.
Aquesta informació es dona en compliment de la següent normativa:

· Llei 15/2010, de 5 de juliol, de modificació de la Llei 3/2004, de 29 de desembre, per la que s’estableixen mesures de lluita contra la morositat en les operacions comercials.
· Llei 9/2017, de 8 de novembre, de Contractes del Sector Públic.
· Ordre Ministerial HAP/2105/2012, d'1 d'octubre, per la qual es desenvolupen les obligacions de subministrament d'informació previstes a la Llei Orgànica 2/2012, de 27 d'abril, d'Estabilitat Pressupostària i Sostenibilitat Financera.
· Reial Decret 128/2018, de 16 de març, pel qual es regula el règim jurídic dels funcionaris d’Administració local amb habilitació de caràcter nacional.
· Llei 25/2013, de 27 de desembre, de creació de factura electrònica i creació del registre comptable de factures del Sector Públic.

· Llei orgànica 2/2012, de 27 d’abril, d’estabilitat pressupostària i sostenibilitat i la Llei orgànica 4/2012, de 28 de setembre, que la modifica (LOESPSF), que introdueix el concepte de període mig de pagament.

· Reial decret 635/2014, de 25 de juliol, que defineix el concepte de període mig de pagament (PMP) i desenvolupa la metodologia per a calcular-lo, donant compliment a l’establert per la Llei orgànica 2/2012, amb la reforma introduïda per la Llei orgànica 9/2013, de 20 de desembre, de control del deute comercial al sector públic, establint l’obligació d’aplicació en totes les administracions públiques i la de la seva publicitat (article 2 i disposició addicional 2a).
· Reial decret 1040/2017, de 22 de desembre, pel qual es modifica el Reial decret 635/2014, de 25 de juliol, pel qual es desenvolupa la metodologia de càlcul del període mig de pagament a proveïdors de les administracions públiques i les condicions i el procediment de retenció de recursos dels règims de finançament, previstos en la Llei orgànica 2/2012, de 27 d'abril, d’estabilitat pressupostària i sostenibilitat financera. 
Previ assabentat als membres de la Comissió Informativa de Governança, Innovació i Qualitat Democràtica, en data 20 de febrer de 2026.

El Ple de l’Ajuntament es dóna per assabentat dels informes trimestrals de tresoreria i de la intervenció municipals, en compliment de la Llei 15/2010, per la que s’estableixen mesures contra la morositat, i del període mig de pagament corresponents al quart trimestre de l’exercici 2025.  
4. EXPEDIENT 2026/470.DONAR COMPTE DE L’INFORME DE LA INTERVENCIÓ MUNICIPAL DE L’EXECUCIÓ PRESSUPOSTÀRIA I ELS MOVIMENTS I LA SITUACIÓ DE LA TRESORERIA CORRESPONENT AL QUART TRIMESTRE DE L’EXERCICI 2025
Restar assabentat el Ple de la informació sobre l’estat d’execució dels pressupostos de despeses i d’ingressos, així com dels moviments i situació de la tresoreria de l’Ajuntament, relativa al quart trimestre de l’exercici 2025 confeccionada per la Intervenció General Municipal, que consta annexa a l’expedient i que es dona per reproduïda.

Aquesta informació es dona en conformitat de la Instrucció del model normal de comptabilitat local, aprovada per l’ordre HAP/1781/2013 de 20 de setembre: regles 9 h), 52 i 53 i en compliment de l’article article 207 del RDL 2/2004, de 5 de març, del text refós de la Llei reguladora de les hisendes locals i la Base 50a de les Bases d’execució del pressupost de l’exercici vigent.

Previ assabentat als membres de la Comissió Informativa de Governança, Innovació i Qualitat Democràtica, en data 20 de febrer de 2026.

El Ple de l’Ajuntament es dóna per assabentat de l’informe de la intervenció municipal de l’execució pressupostària i els moviments i la situació de la tresoreria corresponent al quart trimestre de l’exercici 2025.

5. EXPEDIENT 2026/878. APROVACIÓ DE LA MASSA SALARIAL LABORAL DE L’AJUNTAMENT DE CASTELLDEFELS I LES EMPRESES MUNICIPALS (JARFELS, SA I SAC, SA) PER A L’EXERCICI 2026
ANTECEDENTS DE FET:

Atès l’acord del Ple de data 28 de novembre  de 2025 d’aprovació del pressupost i relació de plantilla municipal de l’Ajuntament de Castelldefels per l’exercici 2026.

Atès la Llei Orgànica 2/2012, de 27 d’abril, de Estabilitat Pressupostària i Sostenibilitat Financera.

Atesa l’entrada en vigor de la Llei 27/2013, de 27 de desembre, de Racionalització i Sostenibilitat de l’administració Local ha introduït a la Llei de Bases del Règim Local un

nou article 103.bis, que assenyala:

"1. Las Corporaciones locales aprobarán anualmente la masa salarial del personal laboral del sector público local respetando los límites y las condiciones que se establezcan con carácter básico en la correspondiente Ley de Presupuestos Generales del Estado.

2. La aprobación indicada en el apartado anterior comprenderá la referente a la propia Entidad Local, organismos, entidades públicas empresariales y demás entes públicos y sociedades mercantiles locales de ella dependientes, así como las de los consorcios adscritos a la misma en virtud de lo previsto en la legislación básica de régimen jurídico de las Administraciones Públicas y de las fundaciones en las que concurra alguna de las siguientes circunstancias:

a) Que se constituyan con una aportación mayoritaria, directa o indirecta, de las entidades citadas en este apartado.

b) Que su patrimonio fundacional, con un carácter de permanencia, esté formado en más de un 50 por 100 por bienes o derechos aportados o cedidos por las referidas entidades.

3. La masa salarial aprobada será publicada en la sede electrónica de la Corporación y en el Boletín Oficial de la Provincia o, en su caso, de la Comunidad Autónoma uniprovincial en el plazo de 20 días.»

FONAMENTS DE DRET:

D’acord amb lo establer a l’article 134.4 de la Constitució Española, “Si la Ley de Presupuestos no se aprobara antes del primer día del ejercicio económico correspondiente, se consideraran automáticmente prorrogados los Presupuestos del ejercicio anterior hasta la aprobación de los Nuevos”.

Vist l’article 19. de la Ley 31/2022, de 23 de diciembre, de Presupuestos Generales del Estado para el año 2023 (LPGE, vigent en no haver-se aprovat LPGE 2024, 2025 i 2026) que disposa:

“Cuatro. 1. La masa salarial del personal laboral, que podrá incrementarse en el porcentaje máximo previsto en el apartado Dos de este artículo, en términos de homogeneidad para los dos períodos objeto de comparación, está integrada por el conjunto de las retribuciones salariales y extrasalariales devengadas por dicho personal en el año anterior.
Se exceptúan, en todo caso:

a) Las prestaciones e indemnizaciones de la Seguridad Social.

b) Las cotizaciones al sistema de la Seguridad Social a cargo del empleador.

c) Las indemnizaciones correspondientes a traslados, suspensiones o despidos.

d) Las indemnizaciones o suplidos por gastos que hubiera realizado el trabajador.

2. Sin perjuicio de lo dispuesto en el apartado Dos de este artículo, los gastos de acción social y la productividad o retribución variable del personal laboral se determinarán en términos de homogeneidad respecto al número de efectivos.”

Vist que s’ha emès l’informe en relació al càlcul de la massa salarial del personal laboral del sector públic local pel Director d’Estratègia de la Qualitat, Bon Govern i Innovació Organitzativa, de data 3  de febrer de 2026, i pel que fa les dues empreses municipals  s’ha emès igualment certificat  corresponent amb data 27 de gener i 3 de febrer de 2026 pel Director de l’Àrea Econòmica i Financera de JARFELS S.A. i SAC S.A.

Per tot l’exposat, previ dictamen favorable de la Comissió Informativa de Governança, Innovació i Qualitat Democràtica, en data 20 de febrer de 2026, es proposa al Ple de la corporació l’adopció dels següents ACORDS:
Primer.- Aprovar la massa salarial laboral de l’Ajuntament de Castelldefels per a l’exercici de 2026, d’acord amb el que disposa l’article 103.bis de la Llei 27/2013, de 27 de desembre, de Racionalització i Sostenibilitat de l’Administració Local, en els següents termes:

· Massa salarial laboral de l’entitat Ajuntament de Castelldefels: 1.073.737,98.- € 
· Massa salarial de Jarfels S.A: 2.541.130,81.-€
· Massa salarial de SAC S.A: 6.067.258,17.- €

· Essent la massa laboral total 9.682.126,96.- €
Segon.-  Ordenar la publicació de les anteriors dades a la Seu electrònica municipal i en el Butlletí Oficial de la Província de Barcelona.
Finalitzades les intervencions, la Presidència sotmet la proposta d’acord a votació i resulta aprovada per vint-i-tres vots a favor i una abstenció, segons el detall següent:


6. EXPEDIENT 2026/2352. APROVACIÓ DE L’INCREMENT GLOBAL DE LES RETRIBUCIONS DE L’1,5% DEL PERSONAL DE L'AJUNTAMENT DE CASTELLDEFELS, DIRECCIÓ PÚBLICA PROFESSIONAL, PERSONAL EVENTUAL DE CONFIANÇA POLÍTICA I DELS MEMBRES ELECTES DE LA CORPORACIÓ, AMB EFECTES DE L’1 DE GENER DE 2026, EN APLICACIÓ DE L’ARTICLE 2 DEL REIAL DECRET LLEI 14/2025, DE 2 DE DESEMBRE, PEL QUAL S’APROVEN MESURES URGENTS EN MATÈRIA DE RETRIBUCIONS EN L’ÀMBIT DEL SECTOR PÚBLIC
El Ple de l’Ajuntament de Castelldefels, en sessió celebrada el dia 10 d’octubre de 2025, va aprovar el Pressupost General de la Corporació, així com la plantilla de personal funcionari, laboral i eventual per a l’any 2026. Així mateix, en sessió de 28 de novembre de 2025, va resoldre les al·legacions presentades i va aprovar definitivament el pressupost i la plantilla per l’exercici 2026, que han estat publicats al Butlletí Oficial de la Província de Barcelona d’11 de desembre de 2025 i al Diari Oficial de la Generalitat de Catalunya núm.: 9563 de 15 de desembre de 2025. 
En data 3 de desembre de 2025 es publica al Boletín Oficial del Estado el Reial decret llei 14/2025, de 2 de desembre, pel qual s’aproven mesures urgents en matèria de retribucions en l’àmbit del sector públic, que disposa el següent: 
«Artículo 2. Incremento retributivo del personal al servicio del sector público para el año 2026. 

1. En el año 2026, las retribuciones del personal al servicio del sector público podrán experimentar un incremento global máximo del 1,5 por ciento respecto a las vigentes a 31 de diciembre de 2025, incluido en estas últimas el incremento retributivo aprobado en este real decreto-ley. Este incremento retributivo se considerará en términos de homogeneidad para los dos períodos de la comparación, tanto por lo que respecta a efectivos de personal como a la antigüedad de este y tendrá efectos económicos desde el 1 de enero de 2026. 

2. Asimismo, con efectos de 1 de enero de 2026, se aplicará, en su caso, un incremento retributivo adicional y consolidable del 0,5 por ciento, respecto a las retribuciones vigentes a 31 de diciembre de 2025, incluido en estas últimas el incremento retributivo aprobado en este real decreto-ley, si la variación del IPC en el año 2026 es igual o superior al 1,5 por ciento, que se abonará en el primer trimestre de 2027. A estos efectos, una vez publicados por el Instituto Nacional de Estadística (INE) los datos del IPC del año 2026, se aprobará la aplicación de este incremento mediante Acuerdo del Consejo de Ministros, que se publicará en el BOE.

3. La masa salarial del personal laboral podrá incrementarse en el porcentaje máximo previsto en los apartados 1 y 2 de este artículo, en términos de homogeneidad para los dos períodos objeto de comparación. 

4. Con efectos de 1 de enero de 2026, las cantidades previstas en el artículo 14, capítulos I y II del título III, artículos 31, 32.uno y disposiciones adicionales vigésima sexta, vigésima séptima y vigésima novena dos de la Ley 31/2022, de 23 de diciembre, de Presupuestos Generales del Estado para el año 2023, actualizadas por lo dispuesto en este real decreto-ley, se incrementarán en los términos establecidos en los apartados 1 y 2 de este artículo. 

Las cantidades previstas en el artículo 13 y los anexos IV y V de la citada Ley 31/2022, de 23 de diciembre, actualizadas conforme a lo dispuesto en materia de retribuciones en este real decreto-ley, se incrementarán con efectos de 1 de enero de 2026, en los términos establecidos en los apartados 1 y 2 de este artículo. Dichas cuantías se incrementarán con la parte de la cuota del Mecanismo de Equidad Intergeneracional correspondiente al empleador aplicándose lo previsto en el artículo 127 bis y la disposición transitoria cuadragésima tercera del Texto Refundido de la Ley General de la Seguridad Social, aprobado por el Real Decreto Legislativo 8/2015, de 30 de octubre.»
El Ple de l’Ajuntament de Castelldefels, en sessió celebrada el dia 25 d’octubre de 2025, entre altres, va adoptar el següent acord:
«Primer.- Aprovar l’increment del global de les retribucions del 2,5% amb efectes de l’1 de gener de 2025 establert a l’article 1 del Reial decret llei 14/2025, de 2 de desembre, pel qual s’aproven mesures urgents en matèria de retribucions en l’àmbit del sector públic, del personal de l’Ajuntament de Castelldefels dins de l’àmbit d’aplicació de l’Acord mixt de condicions de treball del personal laboral i funcionari de l’Ajuntament de Castelldefels, personal de la direcció pública professional, personal eventual d’assessorament o confiança política i dels membres electes de la Corporació, consolidable en el global de les retribucions. 

Segon.- Com a conseqüència del punt anterior, actualitzar l’actual taula salarial relativa a les retribucions del personal municipal, direcció pública professional i les corresponent a les retribucions i indemnitzacions dels membres electes i del personal eventual. 

Tercer.- Ordenar a la Secció de Personal, l’abonament i la cotització a la nòmina del mes de desembre de 2025 de l’increment addicional del 2,5% en el global de les retribucions i indemnitzacions per assistències als òrgans de govern, amb efectes retroactius de l’1 de gener de 2025 i de caràcter consolidable, del personal municipal, direcció pública professional, personal eventual de confiança o assessorament polític i dels membres electes de la Corporació, tenint en compte les instruccions de la Secretaria d’Estat de Pressupostos i Despeses de 3 de desembre de 2025. 

Quart.- Aprovar l’adequació dels instruments de gestió de personal als quals afecti aquest Acord, ordenant la publicació de l’actualització retributiva al portal de transparència, d’acord amb l’establert a la Llei 19/2024, de 29 de desembre, de transparència, accés a la informació i bon govern.»
En sessió de la Mesa General de Negociació, de 30 de gener de 2026, s’acorda proposar al Ple l’aprovació de l’increment retributiu corresponent a l’any 2026 previst a l’article 2 del Reial Decret Llei 14/2025, de 2 de desembre.  
El personal municipal subjecte a relació de Direcció Pública d’acord amb l’establert a l’article 13 del Reial decret legislatiu 5/2015, de 30 d’octubre, pel qual s’aprova el text refós de la Llei de l’Estatut bàsic de l’empleat públic, i tenint en compte l’Acord del Ple de 19 de desembre de 2019, tenen establert per aquesta Corporació que les actualitzacions salarials s’efectuaran d’acord amb els increments previstos per la Llei de Pressupostos Generals de l’Estat de l’exercici corresponent, essent que l’actual Reglament de la direcció pública professional, aprovat pel Ple de 27 de juny de 2025, estableix a l’article 14 el règim retributiu.  
D’altra banda, el sistema d’actualització de les retribucions dels càrrecs electes municipals aprovat per l’Acord del Ple Municipal de 22 de juny de 2023 actualment vigent, disposa, entre d’altres, que «(...) les retribucions fixades podran ser actualitzades anualment en el mateix percentatge que es determini per a l’Estat per al personal al servei de l’Administració pública, i es facultant a l’Alcaldia per concretar les quanties d’aquesta actualització, fins al límit legal màxim, donant compte al Ple en la propera sessió que es celebri.»
Existeix la voluntat política d’incrementar en el percentatge màxim autoritzat les retribucions del personal municipal, personal de la direcció pública professional, personal eventual o de confiança, així com dels membres electes de la Corporació, respecte a les vigents a 31 de desembre de 2025. 
Vist que existeix crèdit adequat i suficient al capítol I del Pressupost Municipal per atendre la despesa derivada d’aquests increments retributius. 
Vist l’informe del director d’Estratègia de la Qualitat, Bon Govern i Innovació Organitzativa que consta a l’expedient administratiu. 
Per tot l’exposat, previ dictamen favorable de la Comissió Informativa de Governança, Innovació i Qualitat Democràtica, en data 20 de febrer de 2026, es proposa al Ple de la corporació l’adopció dels següents ACORDS:

Primer.- Aprovar l’increment del global de les retribucions del 1,5% amb efectes de l’1 de gener de 2026 del personal de l’Ajuntament de Castelldefels dins de l’àmbit d’aplicació de l’Acord mixt de condicions de treball del personal laboral i funcionari de l’Ajuntament de Castelldefels, personal de la direcció pública professional, personal eventual d’assessorament o confiança política i dels membres electes de la Corporació, consolidable en el global de les retribucions, en els termes establerts a l’article 2 del Reial Decret Llei 14/2025, de 2 de desembre, pel qual s’aproven mesures urgents en matèria de retribucions en l’àmbit del sector públic. 
Segon.- Com a conseqüència del punt anterior, actualitzar l’actual taula salaria de les retribucions dels/de les empleats/des públics municipals i personal de direcció pública professional (Annex I) i la corresponent a les retribucions i indemnitzacions dels membres electes i del personal eventual de la Corporació (Annex II).  
Tercer.- Ordenar a la Secció de Personal, l’abonament i la cotització a la nòmina del mes de març de 2026 de l’increment del 1,5% en el global de les retribucions i indemnitzacions per assistències als òrgans de govern, amb efectes retroactius de l’1 de gener de 2026 i de caràcter consolidable, del personal municipal, direcció pública professional, personal eventual de confiança o assessorament polític i dels membres electes de la Corporació. 

Quart.- Aprovar l’adequació dels instruments de gestió de personal als quals afecti aquest acord, ordenant la publicació de l’actualització retributiva al portal de transparència, d’acord amb l’establert a la Llei 19/2024, de 29 de desembre, de transparència, accés a la informació i bon govern. 
Cinquè.- Traslladar el present Acord a la Gerència Municipal, Secció de Personal, Secció d’Organització i Intervenció Municipal per a la seva aplicació, així com a la Junta de Personal i Comitè d’Empresa.   

Finalitzades les intervencions, la Presidència sotmet la proposta d’acord a votació i resulta aprovada per vint-i-dos vots a favor i dues abstencions, segons el detall següent:

7.EXPEDIENT 2024/25066. DESESTIMACIÓ DE LA SOL·LICITUD DE REVISIÓ D’OFICI DE LA RESOLUCIÓ NÚM. 2024/6150, D’11 DE JULIOL DE 2024
ANTECEDENTS DE FET:

1. En data 4 d’abril de 2024 la regidora delegada de règim interior, Hisenda i Gestió Econòmica, Financera i Igualtat va aprovar les bases reguladores i la convocatòria mitjançant un sistema de provisió del lloc de treball codi 11.20.31, cap Unitat Intermèdia Ocupació i Formació, grup A, subgrup A2, nivell 19, escala d’administració Especial, règim funcionari, de la plantilla de personal de l’Ajuntament adscrita a Secció Promoció Econòmica. 
2. En data 14 d’abril de 2024 la regidora delegada de règim interior, Hisenda i Gestió Econòmica, Financera i Igualtat va aprovar la rectificació de l’apartat 3 titulat condicions de les persones aspirants de les bases reguladores de la provisió del lloc de treball 11.20.31, cap Unitat Intermèdia Ocupació i Formació, grup A, subgrup A2, nivell 19, escala d’administració Especial. 
3. En data 3 de maig de 2024 es va publicar al BOPB la convocatòria del procés selectiu per a la provisió del lloc de treball del codi 11.20.31, cap Unitat Intermèdia Ocupació i Formació, grup A, subgrup A2, nivell 19, escala d’administració Especial, règim funcionari, de la plantilla de personal de l’Ajuntament adscrita a Secció Promoció Econòmica. 
4. En data 18 de juny de 2024 la regidora delegada de Règim Interior, Hisenda i Gestió Econòmica, Financera i Igualtat va aprovar la llista provisional de les persones aspirants admeses i excloses a l’esmentada convocatòria. La instant va ser exclosa provisionalment. 

5. En data 11 de juliol de 2024 es va aprovar la llista definitiva de les persones aspirants admeses i excloses a l’esmentada convocatòria en la qual constava exclosa definitivament la instant. 
6. En data 12 d’agost de 2024 la regidora delegada va dictar el decret pel qual s’adscrivia definitivament a la funcionària Sra. Maria Piedad Clemente de Diego Magdalena, Tècnica mitjana, grup A, subgrup A2, nivell 19, escala d’administració especial, règim funcionari, de la plantilla de personal de l’Ajuntament al lloc de treball codi 100.03.11.20.31 (anteriorment 11.20.31) denominat cap Unitat Intermèdia Ocupació i Formació, adscrita a la Secció de Promoció Econòmica.

7. En data 22 de novembre de 2024 Laura Roldán Fuentelsaz sol·licita la revisió d’ofici de la resolució de la regidora delegada de Règim Interior, Hisenda i Gestió Econòmica, Financera i Igualtat de l’Ajuntament, de data 11 de juliol de 2024, per la qual s’aprova la llista definitiva de les persones aspirants admeses i excloses de la convocatòria de selecció mitjançant un procés de provisió per proveir el lloc 11.20.31 cap Unitat Intermèdia Ocupació i Formació, grup A, subgrup A2, nivell 19, escala d’administració especial, règim funcionari, de la plantilla de personal de l’Ajuntament adscrita a la secció de Promoció Econòmica i que es declari nul aquest acte. 

8. En l’escrit de sol·licitud d’incoació del procediment de revisió d’ofici, de data 22 de novembre de 2024, s’assenyala que concorre una causa de nul·litat de ple dret previst a l’article 47.1 a) de la Llei 39/2015, d’1 d’octubre, del procediment administratiu comú de les administracions públiques en la resolució de data 11 de juliol de 2024. Considera una violació flagrant del dret contingut a l’article 23.2 de la CE per haver estar exclosa del procediment selectiu per no complir el requisit de dos anys de funcionària de carrera. 

9. En data 27 de desembre de 2024, la regidora delegada va aprovar la incoació del procediment administratiu per a la revisió d’ofici de la següent resolució: Decret núm. 2024/6150, de 11 de juliol de 2024, de la regidora delegada d’Hisenda, Gestió Econòmica i Igualtat, pel qual s’aprova la llista definitiva de les persones admeses i excloses de la convocatòria de selecció mitjançant un procés de provisió del lloc de treball 11.20.31, cap Unitat Intermèdia d’Ocupació i Formació, grup A, subgrup A2, nivell 19, escala administració especial, regim funcionari, de la plantilla de personal de l’Ajuntament adscrit a la Secció de Promoció Econòmica. Així mateix, va nomenar la instructora de l’expedient i es va sol·licitar un informe al servei corresponent. Aquesta resolució es va notificar a la interessada el dia 27 de desembre de 2024.

10. En data 20 de gener de 2025 emet l’informe la responsable del Servei d’Organització que assenyala, en primer lloc que cal ressaltar que durant tot el procediment de provisió, des de l’aprovació de les seves bases específiques i fins a la seva efectiva conclusió mitjançant la resolució de nomenament i adscripció corresponent, no es van presentar al·legacions ni cap tipus de recurs administratiu d’impugnació de cap dels actes administratius que conformen el mateix. En segon lloc, que la jurisprudència ha considerat que la concurrència de les causes de nul·litat s’ha d’interpretar de manera restrictiva i així mateix la Comissió Jurídica Assessora ha indicat reiteradament que cal fer una interpretació estricta sobre la procedència de la revisió i, per tant, de l'abast de les causes de nul·litat establertes legalment i l'apreciació en el cas concret. En tercer lloc, indica que les bases reguladores de les convocatòries són el marc regulador dels processos de provisió i o selecció i han estat qualificades per la jurisprudència en reiterades ocasions com la llei del concurs o de l’oposició i vinculen a totes les parts del procés: a l’Administració, perquè només les podrà modificar d’acord amb les normes de procediment administratiu, als òrgans de selecció, perquè no en poden modificar els termes o el contingut (a les persones aspirants, perquè és doctrina del TC que les bases consentides i fermes no poden ser impugnades pel sol fet que s’hagi produït un resultat advers als seus interessos. La STS de 4 d'abril de 2016 (rec. 711/2015) ha establert que tractant-se el concurs d'un procediment competitiu en el que concorren interessos contraposats dels diferents aspirants que hi participen, l'Administració ha d'atenir-se al que hagi establert en les normes de la convocatòria en quant als específics tràmits i terminis. En conclusió assenyala que no concorre cap nul·litat de ple dret, de l’article 47.1 LPAC, tal i com manifesta la persona interessada.

11. En data 7 d’abril  de 2024 la instructora de l’expedient va emetre un ofici pel qual disposava que considerava com a part interessada Maria Piedad Clemente de Diego Magdalena; es traslladava l’informe , de data 20 de novembre de 2024, de la responsable del Servei d’Organització i se li atorgava un termini de 15 dies hàbils per poder presentar al·legacions, documents o informacions que estimessin oportunes, i per proposar prova, i en el seu cas, amb la concreció dels mitjans. Aquest ofici es va notificar, en data 22 d’abril de 2025, a la interessada i en data 8 d’abril de 2025 a la instant de la revisió d’ofici. 

12. En data 17 d’abril de 2025 Laura Roldán Fuentelsaz va presentar al·legacions davant el tràmit notificat en data 8 d’abril de 2025. La sol·licitant de l’acció de nul·litat va manifestar que considerava que aquest administració havia d’admetre a tràmit la seva sol·licitud, ja que no hi ha motius per la seva inadmissió i que malgrat no haver recorregut uns determinats actes administratius no impedia poder sol·licitar l’acció de nul·litat. 
13. El 28 de maig de 2025 i en data 2 de juny de 2025 la instructora del procediment practica les notificacions a les dues persones interessades que consten a l’expedient, amb posada a disposició de la documentació que el conforma.
14. En data 26 de setembre de 2025 el Ple va acordar aprovar la proposta de resolució en els termes següents: “Primer.- Desestimar la sol·licitud de revisió d’ofici de la resolució Decret núm. 2024/6150, de 11 de juliol de 2024, de la regidora delegada d’Hisenda, Gestió Econòmica i Igualtat pels motius expressats en la proposta. Així mateix, va acordar suspendre el termini de resolució de l’expedient fins que la Comissió Jurídica Assessora de la Generalitat de Catalunya emetés el dictamen o hagués transcorregut el termini per emetre’l i sol·licitar l’emissió del dictamen preceptiu a la Comissió Jurídica Assessora. 
15. En data 4 de novembre de 2025 es va traslladar l’expedient complert en els termes establerts en l’article 27 del Decret 69/2006, d’11 d’abril, d’aprovació del Reglament d’organització i funcionament de la Comissió Jurídica Assessora, juntament amb l’acord del Ple, de data 25 d’abril de 2025, a la Comissió Jurídica Assessora, per tal que emetés el corresponent dictamen preceptiu de conformitat amb l’article 8.3 c) de la Llei 5/2005, de 2 de maig, de la Comissió Jurídica Assessora. 

16. En data 28 de gener de 2026 la Comissió Jurídica Assessora trasllada a aquesta Corporació el dictamen preceptiu. Aquest dictamen informa desfavorablement sobre la revisió d’ofici instruïda per l’Ajuntament de Castelldefels per a declarar la nul·litat de ple dret de la resolució, de data 11 de juliol de 2024, per la qual s’aprova la llista definitiva de les persones aspirants admeses i excloses a la convocatòria per a proveir un lloc de treball de cap d’Unitat Intermèdia Ocupació i Formació, de la plantilla de personal municipal.
LEGISLACIÓ APLICABLE:

· Llei 39/2015. d’1 d’octubre, del procediment administratiu comú i de les administracions públiques.

· Llei 40/2015, d’1 d’octubre, de règim jurídic del sector públic.

· Llei 26/2010, de 3 d’agost, de règim jurídic i de procediment de les administracions públiques de Catalunya.

· Llei 7/1985, de 2 de abril, reguladora de las bases del règim local.

· Llei 5/2005, de 2 de maig de la Comissió Jurídica Assessora.

· Reial decret legislatiu 5/2015, de 30 d’octubre, pel qual s’aprova el text refós de la Llei de l’Estatut bàsic de l’empleat públic.

· Decret legislatiu 1/1997, de 31 d'octubre, pel qual s'aprova la refosa en un Text únic dels preceptes de determinats textos legals vigents a Catalunya en matèria de funció pública.

· Decret 214/1990, de 30 de juliol, pel qual s'aprova el Reglament del personal al servei de les entitats locals.
Fonaments de dret 

1.  La legislació reguladora del procediment administratiu no determina d’una manera expressa l’òrgan competent per resoldre els procediments de revisió d’ofici. En canvi, l’article 127 LBRL, aplicable als municipis de gran població, atribueix a la Junta de Govern Local les facultats de revisió d’ofici dels seus propis actes. La  Sentència 1466/22, de 13 de desembre de 2022, del Tribunal Suprem, rec. 4472/2020, dicta doctrina al voltant de la competència per conèixer de les revisions d’actes nuls de ple dret provinents dels presidents de les corporacions locals i que declara que, malgrat no existir la disposició expressa en aquest sentit, cal entendre que aquesta competència també recau sobre el Ple, sense que es pugui delegar aquesta facultat.
2.  La Comissió Jurídica Assessora ha dictat el dictamen preceptiu i en aquest dictamen la Comissió dictamina desfavorablement sobre la revisió d’ofici de la resolució núm. 2024/6150, de data 11 de juliol de 2024, d’acord amb els següents arguments: 

· La naturalesa excepcional de la potestat de revisió d’ofici guarda coherència amb el caràcter també excepcional de la figura de la nul·litat de ple dret dins de la institució de la invalidesa, atès que, en el dret administratiu, la regla general és l’anul·labilitat dels actes administratius contraris a l’ordenament jurídic. Per això, la nul·litat absoluta només és procedent en els casos expressament previstos en la llei (dictàmens 312/2018, 290/2018 i 69/2019)

· No s’aprecia l’existència d’aquesta de la causa de nul·litat invocada per la instant. Les bases específiques han estat aplicades per igual a les dues aspirants del procediment de provisió. Ambdues han seguit els mateixos tràmits i s’ha valorat per igual el compliment dels requisits exigits en les bases reguladores. L’admissió de l’aspirant que finalment va ser nomenada no va determinar que s’exclogués l’aspirant que insta la revisió. 

· En relació a l’al·legació de la instant que en altres procediments de provisió, l’Ajuntament aplica excepcions al requisit de dos anys d’antiguitat com a funcionària de carrera cal dir que les bases específiques només són d’aplicació al procediment concret i no es poden aplicar a altres procediments. Com es va dir en el Dictamen 335/2022: “Finalment, és doctrina reiterada d’aquesta Comissió l’atribució de caràcter no normatiu a les bases reguladores de processos selectius, que n’esgoten l’eficàcia en finalitzar el procediment selectiu corresponent (per tots, el Dictamen 200/2020).” 

· Per últim, cal assenyalar que no és d’aplicació als ens locals el Reglament general de provisió de llocs de treball i promoció professional dels funcionaris de l’Administració de la Generalitat de Catalunya, aprovat pel Decret 123/1997, de 13 de maig. D’acord amb l’article 1, el Reglament s’aplica només al personal que presta serveis en l’Administració de la Generalitat

Per tot l’exposat, previ dictamen favorable de la Comissió Informativa de Governança, Innovació i Qualitat Democràtica de data 20 de febrer de 2026, es proposa al Ple de la corporació l’adopció dels següents ACORDS:
Primer.- Desestimar la sol·licitud de revisió d’ofici de la resolució núm. 2024/6150, de 11 de juliol de 2024, de la regidora delegada d’Hisenda, Gestió Econòmica i Igualtat presentada per Laura Roldán Fuentelsaz.
Segon.- Notificar aquest acord a les persones que consten com a interessades a l’expedient.  
Finalitzades les intervencions, la Presidència sotmet la proposta d’acord a votació i resulta aprovada per tretze vots a favor i onze abstencions, segons el detall següent:


8. EXPEDIENT 2021/11261. APROVACIÓ PROVISIONAL DE LA MODIFICACIÓ PUNTUAL DEL PLA ESPECIAL ANGLO AMERICAN SCHOOL PER A LA REGULARITZACIÓ DELS PARÀMETRES URBANÍSTICS DE L’ÀMBIT I LA CONCRECIÓ DE LÍMITS EDIFICABLES DE L'EQUIPAMENT - THE BRITISH SCHOOL OF BARCELONA
ANTECEDENTS:

En data 14 de juny de 2024, la Junta de Govern Local de l’Ajuntament de Castelldefels va aprovar inicialment la Modificació puntual del Pla Especial Anglo American School per a la regularització dels paràmetres urbanístics de l’àmbit i la concreció de límits edificables de l'equipament - The British School of Barcelona-, segons el projecte redactat per l’arquitecte Juan Carles López González, col·legiat núm. 20.146/4 pel COAC.

L’esmentat acord es va publicar en el Butlletí Oficial de la Província (BOP), en el tauler d’anuncis de l’Ajuntament de Castelldefels i en el diari de màxima difusió La Vanguardia, i es va sotmetre a informació pública pel termini d’un mes des de la darrera d’aquestes publicacions obligatòries.

Finalitzat el termini d’informació pública, la secretaria de l’Ajuntament ha emès un certificat en data 29 d’octubre de 2024, constatant que durant aquest termini no es va presentar cap al·legació a l’expedient administratiu en relació amb l’acord de la Junta de Govern Local de data 14 de juny de 2024.

Així mateix, es van sol·licitar els corresponents informes sectorials al Departament d'Educació i Formació Professional, la Direcció General d’Aviació Civil, l’Agència Catalana de l’Aigua i Protecció Civil, els quals consten degudament incorporats a l’expedient i han estat degudament valorats pels serveis tècnics municipals.
FONAMENTS DE DRET:

- Art. 85 i seg. del Decret legislatiu 1/2010, de 3 d’agost, pel qual s’aprova el text refós de la Llei d’urbanisme (TRLUC).

- Art. 22.2.c i 21.1.j) de la Llei 7/1985, de 2 d’abril, reguladora de les bases del règim local (LRBRL).

- Art. 53.1.s i 52.2.c del Decret legislatiu 2/2003, de 28 d'abril, pel qual s'aprova el text refós de la Llei municipal i de règim local de Catalunya (TRLMRLC).

Els requisits en matèria de tramitació dels Plans Especials urbanístics es troben regulats en l’article 85 i seg. del Decret legislatiu 1/2010, de 3 d’agost, pel qual s’aprova el text refós de la Llei d’urbanisme (TRLU), tramitació que precedeix a la publicació per tal que aquests puguin produir efectes jurídics. 

D’acord amb els informes sectorials emesos, el document del Pla Especial modificat incorpora en l’article 5 les mesures per garantir l’autoprotecció en cas d’inundació i les limitacions d’usos en la planta soterrani, donant compliment a l’informe de la DGPC. 
En l’article 6 de la normativa, s’incorporen les condicions derivades de l’informe de l’ACA, donant resposta als punts plantejats en les seves conclusions.

Així mateix, el document modificat presenta un canvi pel que fa a la justificació de la viabilitat econòmica.

Aquesta modificació s’entén no substancial, ja que no comporta cap canvi referent als paràmetres urbanístics, només justifica la viabilitat econòmica del planejament d’acord amb la justificació de la memòria, segons la qual, l’ampliació que es planteja fer al centre contribuirà a millorar la qualitat de les instal·lacions existents, i en cap cas en l’augment del nombre de places d’alumnes al centre.

En data 02.02.2026, la secció d’urbanisme de l’Ajuntament ha emès informe favorable a l’aprovació provisional de la Modificació puntual del Pla Especial AngloAmerican School per a la regularització dels paràmetres urbanístics de l’àmbit i, la concreció de límits edificables de l'equipament “The British School of Barcelona.

L’òrgan competent per a l’aprovació provisional del pla especial urbanístic correspon al Ple de l’Ajuntament, en virtut del que disposa l’article 22.2.c) de la LRBRL i l’article 52.2.c) del TRLMRLC, al tractar-se de l’aprovació que posa fi a la tramitació municipal del pla. 

L’aprovació definitiva dels plans especials urbanístics de desenvolupament correspon a les Comissions Territorials d’Urbanisme de conformitat amb l’article 80.c del TRLUC, ja que l’Ajuntament de Castelldefels no disposa d’un pla d’ordenació municipal propi (art. 85 TRLUC).
Considerant que l’expedient ha seguit la tramitació establerta en la legislació aplicable, procedeix l’aprovació provisional per part del Ple d’aquesta Corporació de la Modificació puntual del Pla Especial Anglo American School per a la regularització dels paràmetres urbanístics de l’àmbit i la concreció de límits edificables de l'equipament - The British School of Barcelona -, segons el previst a l’article 22.2.c) de la LRBRL.

Per tot l’exposat, previ dictamen favorable de la Comissió Informativa de Ciutat Dinàmica, Segura, Sostenible i Saludable de data 20/02/2026, es proposa al Ple de la corporació l’adopció dels següents ACORDS:
Primer.- Aprovar provisionalment la Modificació puntual del Pla Especial Anglo-American School per a la regularització dels paràmetres urbanístics de l’àmbit i, la concreció de límits edificables de l'equipament “The British School of Barcelona”, situat al Carrer Ginesta cantonada Carrer Aragó, de Castelldefels, conforme al document que s’annexa. (CSV 15705373206006106047).

Segon.- Publicar l’acord d’aprovació provisional en el Butlletí Oficial de la Província de Barcelona (BOP), en un dels diaris de premsa periòdica de més divulgació de l’àmbit municipal o supramunicipal, i donar a conèixer la referida aprovació per mitjans telemàtics de conformitat amb el que disposa l’article 23 del Decret 305/2006, de 18 de juliol.
Tercer.-Remetre l’expedient administratiu complet a la Comissió Territorial d’Urbanisme de Barcelona, per tal que de conformitat amb els articles 78. b) i 87.5 del Decret legislatiu 1/2010, de 3 d’agost, pel qual s’aprova el text refós de la Llei d’Urbanisme, procedeixi a l’aprovació definitiva de la Modificació puntual del Pla Especial Anglo-American School per a la regularització dels paràmetres urbanístics de l’àmbit i la concreció de límits edificables de l'equipament “The British School of Barcelona” situat al Carrer Ginesta cantonada Carrer Aragó, de Castelldefels.
Quart.- Notificar el present acord a THE BRITISH SCHOOL OF BARCELONA, S.A. 

Finalitzades les intervencions, la Presidència sotmet la proposta d’acord a votació i resulta aprovada per catorze vots a favor, tres vots en contra i set abstencions, segons el detall següent:


9. EXPEDIENT 2026/1935.MOCIÓ QUE PRESENTA EL REGIDOR DE GENT GRAN DE SUPORT A LES RESOLUCIONS DEL CONSELL CONSULTIU DE LA GENT GRAN DEL BAIX LLOBREGAT
 

El Consell Consultiu de la Gent Gran del Baix Llobregat va ser creat l’any 1995 com a òrgan de consulta i participació del col·lectiu de persones grans, així com de les entitats cíviques i de serveis socials relacionades amb els temes de vellesa de la comarca.

Entre les funcions del Consell Consultiu es troben la realització d’informes, dictàmens, recomanacions i propostes, no preceptius, sobre els projectes normatius o d’altres accions que afectin el col·lectiu de persones grans.

Durant el 2025 les comissions de treball del Consell Consultiu han elaborat els següents dictàmens: 

1. Menys edatisme i més visibilització als mitjans de comunicació  (annex 1)

2. Erradicar el maltracte, garantir la dignitat  (annex 2)

3. Cap a una salut integral, més enllà de la malaltia  (annex 3)

Aquests dictàmens van ser aprovat per l’assemblea anual del Consell Consultiu, que es celebrà el passat dijous 18 de desembre de 2025 i posteriorment pel Ple del Consell Comarcal el passat dilluns 19 de gener de 2026, i en el que es demana també la seva aprovació dels diferents Plens dels Ajuntaments de la comarca.

Els dictàmens aprovats recullen importants reivindicacions de les persones grans del Baix Llobregat, i expressa un posicionament reivindicatiu sobre l’edatisme a la gent gran, a l’erradicació de tot tipus de maltractament i a rebre una sanitat digne per a la cura de la salut i el benestar del col·lectiu.

Per a l’assoliment de les reivindicacions que contemplen aquests dictàmens, el conjunt de delegades i delegats del Consell Consultiu, dels quals cal agrair la feina feta pels  tres delegats/des de la nostra ciutat per la seva participat activa, considera indispensable el suport del Consell Comarcal i dels ajuntaments de la comarca.
Per tot l’exposat, previ dictamen favorable de la Comissió Informativa de Drets Socials i Ciutadania de data 20/02/2026, es proposa al Ple de la corporació l’adopció dels següents 
A C O R D S:
Primer.- Donar suport als dictàmens “Menys edatisme i més visibilització als mitjans de comunicació”, “Erradicar el maltracte, garantir la dignitat”, i “Cap a una salut integral, més enllà de la malaltia”, aprovades pel Consell Consultiu de la Gent Gran del Baix Llobregat i pel Plenari del Consell Comarcal del Baix Llobregat.

Segon.- Iniciar les accions d’acompanyament que s’escaiguin per tal de donar-hi compliment.

Tercer.- Donar trasllat d’aquest acord al Consell Consultiu de la Gent Gran del Baix Llobregat, així com al Ple del Consell Comarcal del Baix Llobregat i a les entitats que formen part del Consell Municipal de la Gent Gran. 

Finalitzades les intervencions, la Presidència sotmet la proposta d’acord a votació i resulta aprovada per unanimitat dels membres presents, segons el detall següent:


10. CONTROL I FISCALITZACIÓ DE L’ACTUACIÓ DELS ALTRES ÒRGANS DE GOVERN:

A) ASSABENTAR EL PLE DE LES PRINCIPALS RESOLUCIONS DE L’ALCALDIA, LA JUNTA DE GOVERN LOCAL I DE LES REGIDORIES DELEGADES

A1) Decret de l’Alcaldia núm. 2026/597 de data 23/01/26, pel qual s’aprova la sol·licitud d’adhesió a la Declaració de Luxemburg promoguda per la Xarxa Europea de Promoció de la Salut en el Treball (ENWHP). 

A2) Resolució de la Regidora delegada de Règim Interior, Hisenda i Gestió Econòmica Financera, Igualtat i Festes núm. 2026/732 de data 29/01/26, per la qual es nomena J.F.R.C., com a funcionari interí per cobertura de plaça vacant de la plantilla de personal funcionari (núm.: 1403), amb la categoria de tècnic mitjà, subgrup A2, de la Secció Jurídica Administrativa, des del dia 25 de gener de 2026 i fins al dia anterior a la incorporació efectiva del personal funcionari de carrera, inclús en període de pràctiques, que hagi obtingut proposta de nomenament com a resultats de l’actual procés de selecció en execució.

A3) Decret de l’Alcaldia núm. 2026/1451 de data 16/02/26, pel qual es delega la signatura dels documents relatius a la subvenció Programa.cat, per a la contractació d'espectacles professionals inclosos en el catàleg d'espectacles (Exp 2025/1972) a la directora de Serveis a la Ciutadania i Projectes Estratègics, per a la seva tramitació i execució. La present delegació de signatura no comporta cessió de competències, i els actes signats es consideraran dictats per l’Alcaldia.

B) MOCIONS DELS GRUPS MUNICIPALS 

B1) EXPEDIENT 2026/4014.MOCIÓ QUE PRESENTEN ELS GRUPS MUNICIPALS DEL PARTIT POPULAR I SOM CASTELLDEFELS AMB RESPECTE A L’OBERTURA DEL TERCER CENTRE D’ATENCIÓ PRIMÀRIA
Vista la Moció presentada pels grups municipals del PP i SOM de data 23/02/2026. El text íntegre aprovat és el següent:

EXPOSICIÓ DE MOTIUS 

L’Obertura d’un tercer Centre d’Atenció Primària al municipi respon a una necessitat planificada fa anys. El context demogràfic, social i assistencial de Castelldefels ha evolucionat de manera clara cap a un envelliment progressiu de la població, un augment de la cronicitat i una major complexitat assistencial, fet que obliga a revisar l’enfocament inicial des d’una mirada actualitzada i centrada en l’impacte real sobre la ciutadania. 

Des d’una perspectiva municipal i de proximitat, l’Ajuntament considera necessari posar de manifest que la simple obertura d’un nou equipament sanitari no garanteix, per si sola, una millora real de l’atenció sanitària, ni compensa el trasbals que pot suposar per a la població i per als professionals si no va acompanyada d’un increment efectiu de recursos, d’un model assistencial clarament reforçat i d’un compromís ferm amb l’atenció comunitària i la continuïtat assistencial. 

L’experiència acumulada per l’Ajuntament en l’àmbit de la salut, així com les converses mantingudes amb la ciutadania i amb les associacions veïnals, posen de manifest que qualsevol reorganització de l’atenció primària té un impacte directe en la vida quotidiana de les persones. En aquest sentit, els canvis de centre o de professionals només són assumibles si la ciutadania experimenta una millora qualitativa real i perceptible de l’assistència, que es tradueixi en més professionals disponibles, menys llistes d’espera i més temps d’atenció per persona. 

Aquesta exigència és especialment rellevant en un municipi on s’observa una presència significativa de patologies cròniques, situacions de dolor persistent i malestar emocional, que generen una elevada demanda assistencial. En aquest context, la pressió sobre l’atenció primària no es resol únicament amb la creació de nous espais físics, sinó amb la dotació d’equips suficients, estables i multidisciplinaris que garanteixin una atenció integral i continuada. 

A C O R D S 

1- Reiterar el compromís de l’Ajuntament de Castelldefels amb el sistema públic de salut i amb la millora contínua de l’atenció sanitària a la ciutadania. 

2- Ampliació de la dotació de professionals sanitaris i de suport –metges, infermeres, -tècnics auxiliars en cures infermeres i personal administratiu. 

3- Acompanyar l’obertura del tercer CAP d’un reforç real de l’atenció comunitària, amb un increment efectiu dels recursos i la creació d’un equip de referència propi per a la població adscrita al nou centre, integrat per un/a referent de benestar emocional comunitari (RBEC), fisioterapeuta, nutricionista i treballador/a social, i plenament coordinat amb els altres dos equips del municipi, com a eix estratègic de prevenció, promoció de la salut i abordatge integral de la cronicitat. 

4- Garantir un model de pediatria de proximitat. Evitant la centralització del servei si aquesta comporta desplaçaments innecessaris per a les famílies i dificultats de mobilitat. Qualsevol reorganització en aquest àmbit ha d’estar vinculada a un model assistencial que millori de manera clara i demostrable l’atenció pediàtrica. 

5- Garantir una atenció urgent pediàtrica especialitzada les 24 hores del dia, els 365 dies de l’any, amb professionals formats específicament en l’atenció a infants i adolescents. 

6- Garantir el respecte efectiu a la lliure elecció de professionals sanitaris, sense períodes de carència prolongats, assegurant que els canvis es facin de manera anticipada a la posada en marxa del 3r CAP, informada i preservant, sempre que sigui possible, els referents sanitaris de la població. 

7- Disposar d’una informació clara i accessible a la ciutadania, mitjançant la creació o el reforç d’una oficina d’atenció als CAP que permeti informar adequadament sobre el funcionament del tercer centre, els procediments de canvi de professional i els drets de les persones usuàries en el nou escenari assistencial. 

8- En definitiva, apostar per un model d’atenció primària proper, comunitari, accessible i centrat en les persones, que preservi els vincles assistencials, minimitzi els desplaçaments innecessaris i reforci de manera efectiva els equips i els serveis que la ciutadania necessita avui i necessitarà encara més en els propers anys. 

Finalitzades les intervencions, la Presidència sotmet la moció a votació i resulta aprovada per dinou vots a favor, un vot en contra i quatre abstencions, segons el detall següent:




B2) EXPEDIENT 2026/4015.MOCIÓ QUE PRESENTA EL GRUP MUNICIPAL D’ESQUERRA REPUBLICANA DE CATALUNYA–AM CASTELLDEFELS PER PRESERVAR L’ÚS RESIDENCIAL A CASTELLDEFELS COM A CIUTAT D’ALTA PRESSIÓ TURÍSTICA

Vista la Moció presentada pel grup municipal d’ERC-AM de data 23/02/2026.

Vista l’emena a la totalitat presentada pels grups municipals del PP i SOM en data 26/02/2026 i que resulta aprovada. 

El text íntegre és el següent:

“Castelldefels ha de continuar buscant un equilibri adequat entre els usos residencials i turístics, amb l’objectiu de garantir l’accés a l’habitatge i, alhora, preservar el dinamisme de la principal activitat econòmica de la ciutat. 

Les dificultats d’accés a l’habitatge responen principalment a factors de caràcter estructural. Entre aquests factors destaquen la insuficiència d’oferta en relació amb la demanda existent, la rigidesa en la producció de nou habitatge i la complexitat i durada dels processos urbanístics i administratius, elements que condicionen de manera directa l’equilibri del mercat residencial. 

En aquest context, diverses polítiques públiques implementades en els darrers anys en l’àmbit estatal i autonòmic han tingut impactes negatius rellevants sobre el sector de l’habitatge. Determinades mesures d’intervenció sobre el mercat han coincidit, segons diferents anàlisis del sector immobiliari i d’agents econòmics vinculats a l’àmbit residencial, amb una reducció de l’oferta de lloguer en alguns segments, amb dificultats en la viabilitat econòmica de determinats desenvolupaments urbanístics i amb una percepció creixent d’inseguretat jurídica.

Així mateix, l’increment de reserves d’habitatge de protecció oficial en determinats planejaments ha comportat, en alguns casos, dificultats objectives en el desenvolupament de promocions residencials, incidint indirectament en la capacitat d’incrementar l’oferta disponible. 

El context demogràfic reforça aquesta diagnosi. Catalunya ha experimentat un creixement aproximat de 360.000 habitants en els darrers tres anys, mentre que en aquest mateix període la producció d’habitatge nou s’ha situat al voltant de les 40.000 unitats. Aquesta diferència evidencia la insuficiència d’oferta residencial en relació amb l’increment de la demanda, fet que accentua el desequilibri estructural del mercat i manté la tensió sobre els preus. 

En l’àmbit local, les dades municipals indiquen que l’Ajuntament de Castelldefels atorga anualment un volum molt superior de llicències vinculades a habitatge residencial respecte a les llicències d’ús turístic, les quals es concentren principalment en establiments de petita dimensió. Aquestes dades evidencien que la dinàmica edificatòria del municipi continua orientada majoritàriament a l’ús residencial. 

En conseqüència, es considera que la situació actual del mercat de l’habitatge no pot atribuir-se als usos turístics o hotelers, sinó a un conjunt de factors estructurals que requereixen respostes coordinades, equilibrades i jurídicament viables, evitant simplificacions que puguin desvirtuar la naturalesa real del problema. 

PROPOSTA D’ACORDS

PRIMER. Reafirmar el compromís municipal amb la protecció de la qualitat de vida dels veïns i veïnes i amb l’accés a un habitatge digne i assequible, com a principis rectors de l’acció pública local. 

SEGON. Iniciar una diagnosi tècnica rigorosa sobre l’evolució dels usos turístics al municipi i el seu impacte real sobre l’habitatge residencial, amb criteris objectius i fonamentats. 

TERCER. Avaluar, a partir dels resultats de la diagnosi, la necessitat, proporcionalitat i viabilitat d’eventuals modificacions del planejament urbanístic, d’acord amb els principis de seguretat jurídica i interès general. 

QUART. Continuar exercint les competències municipals en matèria de control urbanístic, inspecció i disciplina d’activitats. 

CINQUÈ. Garantir que qualsevol actuació en matèria urbanística es desenvolupi dins del marc normatiu vigent i amb ple respecte als procediments legalment establerts. 

SISÈ. Instar la Generalitat de Catalunya a reforçar la coordinació amb els ajuntaments i els instruments disponibles en matèria d’habitatge i regulació dels usos turístics. 

SETÈ. Instar les administracions competents a estudiar mesures orientades a reduir la pressió fiscal associada a la compra i al lloguer d’habitatges, incloent la revisió de figures impositives com l’Impost de Transmissions Patrimonials i l’IVA. 

VUITÈ. Instar el Govern d’Espanya, en l’àmbit de les seves competències, a estudiar la incorporació d’una deducció en l’IRPF adreçada a joves, consistent en un percentatge de deducció sobre les quantitats destinades a l’estalvi per a l’adquisició de la primera residència habitual, amb l’objectiu de facilitar l’accés a la propietat.

NOVÈ. Instar el Govern d’Espanya, en l’àmbit de les seves competències, a valorar l’establiment d’incentius fiscals en l’IRPF per a propietaris que arrendin habitatges a persones menors de quaranta anys, com a mesura orientada a fomentar l’oferta de lloguer residencial estable i facilitar l’emancipació juvenil. 

DESÈ. Instar la Generalitat de Catalunya i el Govern d’Espanya a impulsar polítiques estructurals orientades a incrementar de manera efectiva l’oferta d’habitatge, especialment habitatge assequible i social. 

ONZÈ. Traslladar els presents acords als departaments competents de la Generalitat de Catalunya”.
Finalitzades les intervencions, la Presidència sotmet la moció a votació i resulta aprovada per catorze vots a favor i deu vots en contra, segons el detall següent:

B3) EXPEDIENT 2026/4016.MOCIÓ QUE PRESENTA EL GRUP MUNICIPAL DEL PSC-CP DEMANANT UNA MORATÒRIA I L'ORDENACIÓ DELS HABITATGES D'ÚS TURÍSTIC, APARTAMENTS TURÍSTICS I NOUS ALLOTJAMENTS TURÍSTICS A CASTELLDEFELS PER PAL·LIAR EL GREU PROBLEMA D'ACCÉS A L'HABITATGE QUE PATEIX LA CIUTADANIA    

Vista la Moció presentada pel grup municipal del PSC-CP de data 23/02/2026.

Vista l’emena a la totalitat presentada pels grups municipals del PP i SOM en data 26/02/2026 i que resulta aprovada. 

El text íntegre és el següent:

“EXPOSICIÓ DE MOTIUS 

Castelldefels és una ciutat amb una clara vocació residencial, on la qualitat de vida, la convivència i el descans dels veïns i veïnes constitueixen una prioritat essencial de l’acció municipal. 

Al mateix temps, Castelldefels és també una ciutat amb una marcada dimensió turística, vinculada al seu litoral, al seu entorn natural, a la seva oferta esportiva, gastronòmica i d’oci, així com a la seva ubicació estratègica dins de l’àrea metropolitana de Barcelona. 

Aquesta activitat turística representa un element estructural del dinamisme econòmic del municipi, contribuint de manera significativa a la generació d’ocupació, al sosteniment del teixit comercial i a l’activitat de nombrosos sectors productius locals. 

La realitat residencial i la realitat turística no constitueixen models excloents, sinó àmbits que requereixen un equilibri acurat, orientat a garantir tant la qualitat de vida de la ciutadania com el desenvolupament econòmic sostenible del municipi. 

Aquest equilibri exigeix assegurar que qualsevol activitat d’ús turístic es desenvolupi dins del marc legal vigent, amb ple respecte a la normativa aplicable i a les condicions de convivència veïnal. 

En aquest sentit, la possible existència d’habitatges d’ús turístic sense la corresponent llicència o habilitació administrativa pot generar situacions de competència deslleial, afectacions a la convivència i distorsions en el mercat residencial. 

Les administracions públiques han d’actuar amb fermesa davant qualsevol activitat il·legal, reforçant els mecanismes de detecció, inspecció i sanció, sempre dins dels principis de legalitat, proporcionalitat i seguretat jurídica.

Així mateix, qualsevol decisió que impliqui la suspensió generalitzada de llicències o l’establiment de moratòries requereix una motivació tècnica sòlida i l’adequada justificació jurídica, atesa la seva transcendència sobre drets consolidats i activitats econòmiques legítimes. 

Per tot això, es considera necessari orientar la resposta institucional cap al reforç del control i persecució de les activitats turístiques il·legals, evitant mesures generalitzades que puguin generar inseguretat jurídica o riscos patrimonials. 

ACORDS 

PRIMER. Intensificar les actuacions municipals de detecció, comprovació i seguiment d’habitatges d’ús turístic que puguin estar desenvolupant activitat sense la corresponent llicència o habilitació administrativa. 

SEGON. Reforçar els mecanismes municipals d’inspecció i control, així com la coordinació amb les administracions competents en matèria turística i d’habitatge. 

TERCER. Continuar impulsant expedients sancionadors davant situacions acreditades d’activitat turística il·legal, dins del marc normatiu vigent. 

QUART. Prioritzar la protecció de la convivència veïnal i el descans residencial, actuant especialment davant activitats que generin molèsties o incompliments normatius. 

CINQUÈ. Analitzar de manera continuada l’impacte de l’activitat turística i residencial al municipi per orientar adequadament les polítiques públiques. 

SISÈ. Donar compte periòdicament a la Taula d’Habitatge de les actuacions i mesures que es vagin desenvolupant en aquest àmbit. 

SETÈ. Donar trasllat d'aquests acords a les associacions de veïns i veïnes (AAVV), a la Federació d'Associacions de Veïns (FAV), a la Plataforma d'Afectats per la Hipoteca (PAH), al Sindicat de Llogateres i a les entitats veïnals del municipi, així com a la Generalitat de Catalunya.
Finalitzades les intervencions, la Presidència sotmet la moció a votació i resulta aprovada per catorze vots a favor i deu vots en contra, segons el detall següent:



Aleshores quan són les 18.11hores, el Sr. Manuel Reyes López, alcalde, excusa la seva absència. Assumeix la presidència accidental el Sr. Fernando Cerpa Fernández, primer Tinent d’alcalde.

B4) EXPEDIENT 2026/4058.MOCIÓ PRESENTADA PEL GRUP MUNICIPAL DE MOVEM EN COMÚ PODEM PER DESPLEGAR MESURES DE CONTENCIÓ DE LES COMPRES ESPECULATIVES EN L’ÀMBIT LOCAL 

Vista la Moció presentada pel grup municipal de MOVEM ECP-C de data 23/02/2026.

Vista l’emena a la totalitat presentada pel grup municipal del PP en data 27/02/2026 i que resulta aprovada. 
El text íntegre és el següent:

“EXPOSICIÓ DE MOTIUS 

L’accés a l’habitatge s’ha consolidat com un dels principals reptes socials, econòmics i territorials, no només a Castelldefels, sinó en el conjunt de Catalunya, d’Espanya i en la majoria de ciutats europees. L’increment sostingut dels preus de compra i lloguer, la dificultat d’emancipació juvenil i la tensió del mercat residencial configuren un escenari complex que exigeix respostes eficaces, equilibrades i jurídicament viables. 

Aquest context evidencia que ens trobem davant d’un problema estructural, derivat de factors sistèmics que afecten de manera transversal el conjunt del mercat residencial, entre els quals destaquen la insuficiència d’oferta d’habitatge disponible, la rigidesa en la producció de nou habitatge, la lentitud dels processos urbanístics i la necessitat d’ampliar el parc d’habitatge assequible. 
En aquest marc general, Castelldefels reflecteix igualment les dificultats d’accés a un habitatge digne i assequible, especialment per a joves i famílies, la qual cosa requereix polítiques públiques rigoroses, orientades a resultats efectius i ajustades als principis d’eficàcia i viabilitat. 
En aquest context, diverses iniciatives legislatives recents han plantejat mesures d’intervenció intensa sobre el mercat immobiliari. Entre elles, la proposta de llei impulsada per Catalunya en Comú relativa a la limitació de determinades operacions de compra d’habitatge ha generat advertiments per part d’entitats socials, associacions de propietaris i col·lectius vinculats al sector residencial. 
Aquestes entitats han assenyalat que determinades limitacions sobre l’ús, el destí o la transmissió dels immobles, així com la introducció d’obligacions administratives addicionals, poden comportar riscos com la reducció de la inversió en promoció i rehabilitació, la contracció addicional de l’oferta residencial i l’increment de la incertesa normativa. 
Així mateix, s’ha advertit del risc que aquestes regulacions impactin especialment en petits propietaris, recordant que, en nombrosos casos, els habitatges no responen a dinàmiques especulatives, sinó que representen estalvi familiar, estabilitat patrimonial o complement imprescindible d’ingressos. 
Sense un increment efectiu de la producció de nou habitatge, sense agilització administrativa i sense foment decidit de la rehabilitació del parc existent, les tensions estructurals del mercat residencial persisteixen. Per aquest motiu, resulta essencial prioritzar polítiques que contribueixin a ampliar de manera efectiva l’oferta disponible.
Tanmateix, la resposta institucional a aquesta problemàtica ha de fer-se necessàriament dins del marc competencial i legal vigent, especialment en un àmbit tan regulat com el de l’habitatge. 
D’acord amb l’Estatut d’Autonomia de Catalunya i la normativa vigent en matèria d’habitatge, la regulació dels preus del lloguer, la definició i aplicació de l’índex de referència, així com el règim d’inspecció i sanció corresponen a la Generalitat de Catalunya. 
Els ajuntaments disposen de competències limitades en aquesta matèria, centrades fonamentalment en la informació i orientació a la ciutadania, la gestió del parc públic municipal, la detecció d’indicis d’incompliment i la seva comunicació a l’administració competent, així com altres actuacions pròpies de l’àmbit local. 
Per tot això, es presenta aquesta esmena a la totalitat amb proposta d’acords alternatius, amb la finalitat de reforçar aquelles línies d’actuació pròpies de l’àmbit municipal i instar les administracions competents a exercir plenament les seves responsabilitats. 
PROPOSTA D'ACORDS 
PRIMER. Reafirmar el compromís municipal amb l’accés a un habitatge digne i assequible com a prioritat estratègica de ciutat. 
SEGON. Continuar recollint en l’Oficina Municipal d’Habitatge indicis d’eventual incompliment de la normativa d’habitatge aportats voluntàriament per la ciutadania, i traslladar-los a l’Agència de l’Habitatge de Catalunya, com a administració competent en matèria d’inspecció i règim sancionador. 
TERCER. Continuar treballant, dins de les competències municipals, per simplificar i agilitzar els procediments urbanístics i de tramitació de llicències vinculats a la promoció d’habitatge. 
QUART. Promoure mesures de foment de la rehabilitació del parc residencial existent. 
CINQUÈ. Fomentar la col·laboració públic-privat com a instrument per incrementar l’oferta d’habitatge assequible i residencial estable. 
SISÈ. Analitzar de forma continuada l’evolució del mercat local de l’habitatge. 
SETÈ. Instar la Generalitat de Catalunya i el Govern d’Espanya a impulsar polítiques estructurals orientades a incrementar de manera efectiva l’oferta d’habitatge, especialment habitatge assequible i social. 
VUITÈ. Instar les administracions competents a estudiar mesures orientades a reduir la pressió fiscal associada a la compra i al lloguer d’habitatges, incloent la revisió de figures impositives com l’Impost de Transmissions Patrimonials i l’IVA. 
NOVÈ. Instar les administracions competents a garantir la seguretat jurídica en el mercat residencial, reforçant els mecanismes de protecció davant situacions d’ocupació il·legal i preservant el dret a la propietat. 
DESÈ. Defensar la necessitat d’evitar intervencions que puguin generar distorsions en el funcionament del mercat residencial, promovent un marc estable que afavoreixi la inversió i la generació d’oferta.
ONZÈ. Manifestar el suport institucional a les iniciatives jurídiques impulsades davant els tribunals competents que tinguin per objecte aclarir l’adequació constitucional de la normativa vigent en matèria d’habitatge. 
DOTZÈ. Traslladar els presents acords a la Generalitat de Catalunya i al Govern d’Espanya”.
Finalitzades les intervencions, la Presidència sotmet la moció a votació i resulta aprovada per deu vots a favor, nou vots en contra i quatre abstencions, segons el detall següent:
B5) EXPEDIENT 2026/4061. MOCIÓ QUE PRESENTEN ELS GRUPS SOTASIGNANTS PER LA DEFENSA DE LA SANITAT PÚBLICA I EL REFORÇ DE L'ATENCIÓ PRIMÀRIA DELS CENTRES DE SALUT DE CASTELLDEFELS

Vista la Moció presentada pels grups municipals d’ERC-AM i MOVEM ECP-C de data 23 de febrer de 2026.  Vistes les esmenes parcials dels grups municipals del PSC-CP i del PP i que resulten aprovades.

El text íntegre de la Moció amb les esmenes parcials aprovades, és el següent:
“EXPOSICIÓ DE MOTIUS

Atès que la salut és un dret fonamental que ha de ser garantit mitjançant un sistema universal, gratuït i de qualitat. A Castelldefels, l’obertura del tercer Centre d’Atenció Primària (CAP) és una necessitat històrica que aviat veurà la llum i que requerirà una dotació de recursos per cobrir les actuals necessitats.
Atès que, l’organització Mundial de la salut estima que una Atenció Primària forta resol fins al 90% de les necessitats de salut d’una població. No obstant això, actualment a Catalunya l’accés està compromès: mentre l'objectiu de visita és de 48 hores, la realitat és que només el 35-40% dels usuaris ho aconsegueix. Aquest retard no és inofensiu: un temps d'espera superior a 10 dies per veure el metge de família multiplica per dos el risc d'acabar a les urgències hospitalàries, saturant encara més l'Hospital de Viladecans i augmentant els costos del sistema un 300% per processos que eren evitables.

Atès que la inversió en tecnologia pròpia (com ecògrafs) permet que fins al 92% dels motius de consulta es resolguin al mateix centre. Sense aquesta tecnologia, les derivacions a especialistes es disparen, amb esperes que sovint superen els 180 dies per a proves no preferents.

Atès que la continuïtat assistencial, és a dir, mantenir el mateix professional de referència durant 15 anys, està científicament demostrat que redueix la mortalitat un 25%. Per això, l'autonomia s'ha d'usar per oferir condicions laborals dignes que retinguin el talent professional a la nostra ciutat.

Atès que amb el treball en xarxa entre Serveis Socials municipals i sanitaris permet abordar de manera més eficient problemes com la soledat no volguda, la pobresa energètica, el sensellarisme sent factors que impacten directament en la salut.

Atès que la sanitat catalana només disposa del 17% del pressupost anual de la Generalitat, mentre que els organismes internacionals recomanen s’hi destini un 25%. Aquest infrafinançament empeny el sistema cap a una privatització de facto. La falta de recursos en la xarxa pública obliga a derivacions forçades a la sanitat privada concertada i aboca les famílies a contractar mútues privades davant la desesperació per les llistes d'espera als especialistes d'hospital.

La millor manera de defensar la sanitat pública és dotant-la de recursos i, alhora, exigir una transparència absoluta. L’autonomia de gestió ha de ser un escut contra la mercantilització: cada euro públic estalviat gràcies a l'eficiència ha de tornar al sistema per disposar del personal necessari, comprar millor equipament i millorar les condicions del personal, sota una fiscalització democràtica constant.

Per tot el que s'ha exposat, el Grup Municipal de Movem proposa l'adopció dels següents ACORDS:
PRIMER. Exigir a la Generalitat de Catalunya que prioritzi el sistema públic de salut i garantir que la xarxa pública sigui l'eix vertebrador del sistema i que la concertació sigui complementària i sota control públic garantint un servei públic universal i de qualitat.

SEGON. Instar el Govern de la Generalitat a destinar, de forma efectiva i immediata, el 25% del pressupost de salut a l’Atenció Primària, cosa que permet el dimensionament correcte de les plantilles i la reducció real de les llistes d'espera.

TERCER. Reclamar que el futur tercer CAP de Castelldefels s'inauguri amb dotació pròpia de personal i de tecnologia de diagnòstic per evitar que sigui només un trasllat de targetes sanitàries i esdevingui un increment real de l'accessibilitat i de la capacitat resolució dins del  sistema local.

QUART. Instar el Departament de Salut el compliment estricte de l'actual Decret de garanties de temps d'accés a l'atenció sanitària, assegurant que cap veí o veïna de Castelldefels hagi d'esperar més de 90 dies per a una primera visita a l'especialista o per a la realització de proves diagnòstiques derivades des de l'Atenció Primària.

CINQUÈ. Exigir a la Generalitat de Catalunya que doni compte a l’Ajuntament de Castelldefels dels comptes i indicadors de qualitat assistencial dels centres de salut i contempli la participació local en la gestió.
SISÈ. Els centres de salut públics de Castelldefels Garantiran que no hi hagi mercantilització, assegurant que qualsevol activitat sigui pública, transparent i sense detriment del servei.

SETÈ. Convocar el Consell Municipal de Salut per tal que les plataformes en defensa de la sanitat pública i les entitats veïnals participin en el control de la gestió i en la millora de salut de la ciutat. 

VUITÈ. Exigir a la Generalitat de Catalunya un hospital per a Castelldefels que serveixi per evitar la saturació que te l’Hospital de Viladecans i que a més a més, estigui dotat de serveis que ara manquen a la ciutat. Serveis com: diàlisi, atenció i urgències 24h, al·lergologia, reanimació i anestesiologia, cirurgia vascular, aparell digestiu, cardiologia, cirurgia general, dermatologia, endocrinologia, ginecologia, laboratori propi i quiròfans, medicina interna, pneumologia, neurologia, oftalmologia, otorinolaringologia, radiologia, reumatologia, traumatologia, ortopèdia, urologia i llits hospitalaris.
NOVÈ. Traslladar aquests acords al Departament de Salut de la Generalitat, a la Gerència de l'ICS, a les direccions dels centres de salut del municipi, a la Marea Blanca de Castelldefels, a la Marea pensionista de Castelldefels, a les associacions de Veïns/es de Castelldefels i a la FAV Castelldefels”.
Finalitzades les intervencions, la Presidència sotmet la moció a votació i resulta aprovada per vint-i–dos vots a favor i un vot en contra, segons el detall següent:

B6) EXPEDIENT 2026/4062.MOCIÓ QUE PRESENTEN ELS GRUPS MUNICIPALS DE SOM I ERC-AM DE DECLARACIÓ DE LA COORDINADORA CATALANA D'AJUNTAMENTS SOLIDARIS AMB EL POBLE SAHRAUÍ (CCASPS) AMB MOTIU DEL 50è ANIVERSARI DELS ACORDS TRIPARTITS DE MADRID 

Vista la Moció presentada pels grups municipals de SOM CASTELLDEFELS i ERC-AM de data 23/02/2026.

Vista l’emena parcial presentada pels grups municipals de MOVEM ECP-C, PSC-CP i ERC-AM en data 27/02/2026 i que resulta aprovada. 
El text íntegre de la moció amb l’esmena parcial aprovada és el següent:

“Moció que presenten els grups sotasignants per reiterar el compromís amb el poble sahrauí amb motiu del 50è aniversari dels Acords Tripartits de Madrid. 
En un context global marcat per conflictes prolongats que reclamen l’atenció i l’acció de la comunitat internacional per assolir solucions justes i duradores, destaca el cas del Sàhara Occidental. Es tracta d’un conflicte llarg, sovint oblidat, i amb el qual l’Estat espanyol manté una important responsabilitat històrica. El 14 de novembre de 1975, ara fa cinquanta anys, l’Estat espanyol va signar els anomenats Acords Tripartits de Madrid, pels quals va transferir l’administració del Sàhara Occidental al Regne del Marroc i Mauritània. No obstant això, l’any 1979, amb la signatura dels Acords d’Alger amb el Front Polisario, Mauritània va retirar-se del territori i va renunciar a qualsevol reivindicació de sobirania. 

Abans de la signatura dels Acords Tripartits de Madrid, diverses instàncies internacionals van reconèixer que el marc jurídic internacional avalava el dret del poble sahrauí a l’autodeterminació. La signatura d’aquests acords va contravenir, per tant, aquestes disposicions. Un exemple rellevant és la resolució 3292 (1974) de l’Assemblea General de les Nacions Unides, que instava l’Estat espanyol, com a potència administradora, a respectar el dret del poble sahrauí a l’autodeterminació. El document també sol·licitava al Tribunal Internacional de Justícia de la Haia que emetés una opinió consultiva sobre l’existència de vincles jurídics de sobirania entre el Sàhara Occidental i el Regne del Marroc i Mauritània que poguessin afectar la independència del territori. El 16 d’octubre de 1975, el Tribunal va concloure que els vincles històrics del Sàhara Occidental amb el Regne del Marroc i Mauritània eren insuficients per establir sobirania i que no podien anul·lar el dret del poble sahrauí a l’autodeterminació. 

Posteriorment, també en el marc de les Nacions Unides, el Consell de Seguretat va adoptar les resolucions 377 (1975), 379 (1975) i 380 (1975), que exigien al Regne del Marroc que posés fi a l’ocupació il·legal del Sàhara Occidental, iniciada el 6 de novembre de 1975 amb la Marxa Verda. Malgrat aquests pronunciaments internacionals, l’Estat espanyol va signar els Acords Tripartits de Madrid, vulnerant el dret del poble sahrauí a l’autodeterminació. 

En aquest sentit, és important recordar que els acords de pau signats l'any 1991 i la resolució 690 (1991) del Consell de Seguretat de les Nacions Unides preveuen la celebració d'un referèndum d'autodeterminació com la solució justa i definitiva del conflicte. El suport expressat pel govern espanyol, l’any 2022, al Pla d’Autonomia proposat pel Regne del Marroc el 2007 és un nou entrebanc pel legítim dret a l’autodeterminació del poble sahrauí. De la mateixa manera, també ho és la recentment aprovada resolució 2797 (2025) del Consell de Seguretat de les Nacions Unides que, per primera vegada, considera el Pla d’Autonomia com la “solució més viable per al conflicte del Sàhara Occidental”. 

Per aquest motiu, cinquanta anys després de la signatura dels Acords Tripartits de Madrid, els municipis que formem part de la Coordinadora Catalana d’Ajuntaments Solidaris amb el Poble Sahrauí (CCASPS) reiterem el nostre compromís amb el poble sahrauí, que continua lluitant pel seu lliure exercici del dret a l’autodeterminació i per un procés de descolonització encara pendent. 

És per tot això que ACORDEM: 

Primer. Condemnar la signatura dels Acords Tripartits de Madrid, que van permetre l’ocupació del Sàhara Occidental per part del Regne del Marroc i Mauritània. 

Segon. Rebutjar qualsevol solució per al conflicte que contravingui el dret inalienable del poble sahrauí a l'autodeterminació, reconegut per l’Assemblea General de les Nacions Unides en la resolució 1514 (1960), relativa a la Declaració sobre la Concessió de la Independència als Països i Pobles Colonials. 

Tercer. Demanar al govern espanyol, com a potència administradora del territori, que reconsideri la seva posició i retorni al referèndum d’autodeterminació com a solució pel conflicte del Sàhara Occidental. 

Quart. Instar les institucions catalanes, espanyoles, europees i la comunitat internacional a complir la seva responsabilitat en la recerca d’una solució justa i duradora pel conflicte, basada en el dret a l’autodeterminació del poble sahrauí. 

Cinquè. Denunciar la vulneració dels drets humans als territoris ocupats del Sàhara Occidental per part del Regne del Marroc, exigint-li posar fi a la repressió i implementar mesures de justícia restaurativa, i reclamar a les Nacions Unides promoure de manera activa la inclusió d’un mecanisme d’observació i protecció dels drets humans de la població sahrauí per part de la MINURSO. 

Sisè. Denunciar els acords i les activitats econòmiques que contribueixen a l’espoli i esgotament dels recursos naturals del Sàhara Occidental, sense comptar amb l'acord del legítim representant del poble sahrauí, el Front Polisario, tal com han determinat sentències del Tribunal de Justícia de la Unió Europea. 

Setè. Sol·licitar al govern espanyol la reforma urgent del Reglament de reconeixement de l’estatut d’apàtrida per a garantir que es cobreixin les necessitats de protecció de les persones sahrauís que en són sol·licitants al territori de l’Estat espanyol. 

Vuitè. Recomanar als municipis catalans, tant socis com no socis de la CCASPS, a no donar suport institucional ni logístic a activitats o celebracions que puguin legitimar l’ocupació del Sàhara Occidental als seus municipis, i a manifestar la seva disconformitat amb qualsevol iniciativa d’aquest tipus. 

Novè. Reiterar el compromís de la CCASPS i dels ajuntaments catalans que en formen part amb la solidaritat i el suport polític, humanitari i institucional al poble sahrauí, i de col·laborar amb les entitats locals de solidaritat amb el poble sahrauí, a través dels projectes de cooperació i d’acció humanitària que garanteixen els drets humans de les persones sahrauís”. 
Desè. L’Ajuntament de Castelldefels es compromet a penjar la bandera del Sàhara Occidental a la façana de l’Ajuntament durant els actes de cada 27 de febrer, fins que es resolgui la situació d’exili i vulneració del Dret internacional. 

Onzè. Per donar correcte compliment a les declaracions i voluntats manifestes als darrers acords i, sense faltar al compromís amb d’altres accions de cooperació arreu del Món, l’Ajuntament de Castelldefels renovarà en futurs pressupostos, el compromís de destinar el 0,7% dels ingressos propis a projectes de Pau i Solidaritat”. 

Finalitzades les intervencions, la Presidència sotmet la moció a votació i resulta aprovada per nou vots a favor i catorze abstencions, segons el detall següent:
12.EXPEDIENTE 2026/2816. TOMAR CONOCIMIENTO DE LA RENUNCIA PRESENTADA POR LA SEÑORA SILVIA CANGUEIRO MÁRQUEZ AL CARGO DE CONCEJALA DE ESTE AYUNTAMIENTO

En fecha 2 de febrero de 2026 (re. núm.2026004951 de 02/02/2026), la señora Silvia Cangueiro Márquez, presenta un escrito en el que solicita su renuncia al cargo de concejala de este Ayuntamiento, a partir del próximo Pleno municipal que se celebre.

En virtud de lo dispuesto en el artículo 182 de la Ley Orgánica del Régimen Electoral General, la instrucción de 19 de julio de 1991 de la Junta Electoral Central, el artículo 9 del Real Decreto 2568/1986, de 26 de noviembre y el artículo 8 del Reglamento Orgánico Municipal, el Pleno del Ayuntamiento, por unanimidad de todos los miembros presentes,

A C U E R D A:

Primero. Tomar conocimiento de la renuncia presentada por la señora Silvia Cangueiro Márquez al cargo de concejala de este Ayuntamiento, con efectos a partir del próximo pleno que se celebre.

Segundo. Remitir certificación de este acuerdo a la Junta Electoral Central, informando que la persona de la misma candidatura “PARTIDO POPULAR-PARTIT POPULAR (PP)”, a quien corresponde cubrir la vacante es la señora SONIA EXPOSITO ARCAS, a fin de que sea expedida a su favor y remitida a esta Corporación la credencial acreditativa correspondiente a su condición de electa.
13. ASSUMPTES D’URGÈNCIA

No se’n presenta cap 

14. PRECS I PREGUNTES
Obert el torn corresponent per la Presidència, es produeixen les intervencions que podeu visionar a l’enllaç següent.

I atès que no hi ha més assumptes de què tractar, la Presidència aixeca la sessió, de la qual s’estén la present acta per mi, el secretari, que en dono fe. 

ACTA DEL PLE DE L’AJUNTAMENT DE CASTELLDEFELS














A favor: Manuel Reyes López (PP), David Solé Gimeno (PP), Maria del Mar Sicilia Muñoz (PP), Silvia Cangueiro Márquez (PP), Guillermo Massana Romero (PP), María Cristina Corona Guijarro (PP), Javier Hiniesto Domínguez (PP), María de los Ángeles Ortega García (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Fernando Cerpa Fernández (SFELS), Francesca Cruz Muñoz (SFELS), Ramón Amador Ramos (SFELS), Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP), Lluis Español Pardos (PSC-CP), Candela López Tagliafico (MOVEM ECP-C), Silvia López Valentín (MOVEM ECP-C), Lourdes Armengol Aymerich (ERC-AM), Rita Teresa Borque i Ruiz (ERC-AM) i Xavier Amate Paz (JUNTS).


En contra: cap.


Abstencions: Javier Martín Sáinz (MOVEM ECP-C).





A favor: Manuel Reyes López (PP), David Solé Gimeno (PP), Maria del Mar Sicilia Muñoz (PP), Silvia Cangueiro Márquez (PP), Guillermo Massana Romero (PP), María Cristina Corona Guijarro (PP), Javier Hiniesto Domínguez (PP), María de los Ángeles Ortega García (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Fernando Cerpa Fernández (SFELS), Francesca Cruz Muñoz (SFELS), Ramón Amador Ramos (SFELS), Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP), Lluis Español Pardos (PSC-CP), Candela López Tagliafico (MOVEM ECP-C), Silvia López Valentín (MOVEM ECP-C), Lourdes Armengol Aymerich (ERC-AM) i Rita Teresa Borque i Ruiz (ERC-AM).


En contra: cap.


Abstencions: Javier Martín Sáinz (MOVEM ECP-C) ) i Xavier Amate Paz (JUNTS).





A favor: Manuel Reyes López (PP), David Solé Gimeno (PP), Maria del Mar Sicilia Muñoz (PP), Silvia Cangueiro Márquez (PP), Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Fernando Cerpa Fernández (SFELS), Francesca Cruz Muñoz (SFELS) i Ramón Amador Ramos (SFELS). 


En contra: cap.


Abstencions: Javier Hiniesto Domínguez (PP), Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP), Lluis Español Pardos (PSC-CP), Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C), Lourdes Armengol Aymerich (ERC-AM), Rita Teresa Borque i Ruiz (ERC-AM) i Xavier Amate Paz (JUNTS).





A favor: Manuel Reyes López (PP), David Solé Gimeno (PP), Maria del Mar Sicilia Muñoz (PP), Silvia Cangueiro Márquez (PP), Guillermo Massana Romero (PP), María Cristina Corona Guijarro (PP), Javier Hiniesto Domínguez (PP), María de los Ángeles Ortega García (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Fernando Cerpa Fernández (SFELS), Francesca Cruz Muñoz (SFELS) i Ramón Amador Ramos (SFELS).


En contra: Candela López Tagliafico (MOVEM ECP-C), Silvia López Valentín (MOVEM ECP-C) i Javier Martín Sáinz (MOVEM ECP-C).


Abstencions: Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP), Lluis Español Pardos (PSC-CP), Lourdes Armengol Aymerich (ERC-AM), Rita Teresa Borque i Ruiz (ERC-AM) i Xavier Amate Paz (JUNTS).








A favor: Manuel Reyes López (PP), David Solé Gimeno (PP), Maria del Mar Sicilia Muñoz (PP), Silvia Cangueiro Márquez (PP), Guillermo Massana Romero (PP), María Cristina Corona Guijarro (PP), Javier Hiniesto Domínguez (PP), María de los Ángeles Ortega García (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Fernando Cerpa Fernández (SFELS), Francesca Cruz Muñoz (SFELS), Ramón Amador Ramos (SFELS), Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP), Lluis Español Pardos (PSC-CP), Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C), Lourdes Armengol Aymerich (ERC-AM), Rita Teresa Borque i Ruiz (ERC-AM) i Xavier Amate Paz (JUNTS).


En contra: cap.


Abstencions: cap.





A favor: Manuel Reyes López (PP), David Solé Gimeno (PP), Maria del Mar Sicilia Muñoz (PP), Silvia Cangueiro Márquez (PP), Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Javier Hiniesto Domínguez (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Fernando Cerpa Fernández (SFELS), Francesca Cruz Muñoz (SFELS), Ramón Amador Ramos (SFELS), Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C), Lourdes Armengol Aymerich (ERC-AM) i Rita Teresa Borque i Ruiz (ERC-AM).


En contra: Xavier Amate Paz (JUNTS).


Abstencions: Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP) i Lluis Español Pardos (PSC-CP).





A favor: Manuel Reyes López (PP), David Solé Gimeno (PP), Maria del Mar Sicilia Muñoz (PP), Silvia Cangueiro Márquez (PP), Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Javier Hiniesto Domínguez (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Fernando Cerpa Fernández (SFELS), Francesca Cruz Muñoz (SFELS) i Ramón Amador Ramos (SFELS).


En contra: Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP), Lluis Español Pardos (PSC-CP), Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C), Lourdes Armengol Aymerich (ERC-AM), Rita Teresa Borque i Ruiz (ERC-AM) i Xavier Amate Paz (JUNTS).


Abstencions: cap.





A favor: Manuel Reyes López (PP), David Solé Gimeno (PP), Maria del Mar Sicilia Muñoz (PP), Silvia Cangueiro Márquez (PP), Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Javier Hiniesto Domínguez (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Fernando Cerpa Fernández (SFELS), Francesca Cruz Muñoz (SFELS) i Ramón Amador Ramos (SFELS).


En contra: Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C), Lourdes Armengol Aymerich (ERC-AM), Rita Teresa Borque i Ruiz (ERC-AM), Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP), Lluis Español Pardos (PSC-CP) i Xavier Amate Paz (JUNTS).


Abstencions: cap.





A favor: David Solé Gimeno (PP), Maria del Mar Sicilia Muñoz (PP), Silvia Cangueiro Márquez (PP), Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Javier Hiniesto Domínguez (PP), Marcos Soler Giménez (PP), Pedro Paredes Rodríguez (PP) i Cristian Hundamal Gimeno (PP). 


En contra: Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP), Lluis Español Pardos (PSC-CP), Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C), Lourdes Armengol Aymerich (ERC-AM) i Rita Teresa Borque i Ruiz (ERC-AM).


Abstencions: Fernando Cerpa Fernández (SFELS), Francesca Cruz Muñoz (SFELS), Ramón Amador Ramos (SFELS)  i Xavier Amate Paz (JUNTS).





A favor: David Solé Gimeno (PP), Maria del Mar Sicilia Muñoz (PP), Silvia Cangueiro Márquez (PP), Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Javier Hiniesto Domínguez (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Fernando Cerpa Fernández (SFELS), Francesca Cruz Muñoz (SFELS), Ramón Amador Ramos (SFELS), Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP), Lluis Español Pardos (PSC-CP), Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C), Lourdes Armengol Aymerich (ERC-AM) i Rita Teresa Borque i Ruiz (ERC-AM).


En contra: Xavier Amate Paz (JUNTS).


Abstencions: cap.





A favor: Fernando Cerpa Fernández (SFELS), Francesca Cruz Muñoz (SFELS), Ramón Amador Ramos (SFELS), Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C), Lourdes Armengol Aymerich (ERC-AM), Rita Teresa Borque i Ruiz (ERC-AM) i Xavier Amate Paz (JUNTS).


Abstencions: David Solé Gimeno (PP), Maria del Mar Sicilia Muñoz (PP), Silvia Cangueiro Márquez (PP), Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Javier Hiniesto Domínguez (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP) i Lluis Español Pardos (PSC-CP).


En contra: cap.

